Semasa saya berumur tiga atau empat tahun,
saya ingat waktu emak saya bacakan sebuah cerita kepada saya
dan dua abang saya.
Saya ingat bahawa saya mengangkat tangan
untuk merasai helaian buku itu
untuk merasai gambar yang sedang bincangkan mereka.
Emak saya berkata, "Sayang,
ingat bahawa awak tak dapat tengok
dan tak dapat merasai gambar itu
dan awak tak dapat merasai cetakan pada halaman itu."
Saya fikir,
"Tapi itulah apa yang saya ingin lakukan."
Saya suka cerita. Saya mahu membaca."
Tidak saya ketahui
bahawa saya akan menjadi sebahagian daripada revolusi teknologi
yang akan merealisasikan impian tersebut.
Saya dilahirkan pramatang, kira-kira 10 minggu lebih awal,
yang mengakibatkan saya buta, kira-kira 64 tahun yang lalu.
Keadaan ini dipanggil fibroplasia retrolensa.
Sekarang, ia sangat jarang di dunia yang sudah membangun.
Tidak saya ketahui semasa berlingkar
dalam kereta sorong bayi pada tahun 1948,
bahawa saya dilahirkan di tempat yang betul
dan pada masa yang betul,
bahawa saya berada di negara di mana saya boleh mengambil bahagian
dalam revolusi teknologi.
Di planet kita, terdapat 37 juta orang yang buta sepenuhnya,
tetapi bagi kami yang telah berkongsi perubahan teknologi
datang terutamanya dari Amerika Utara, Europah,
Jepun dan bahagian dunia lain yang telah membangun.
Komputer telah mengubah cara hidup kita semua di dalam bilik ini
dan di seluruh dunia,
tetapi saya fikir komputer telah mengubah hidup
orang buta lebih daripada mana-mana kumpulan lain.
Jadi, saya ingin memberitahu anda mengenai interaksi
antara teknnologi mudah suai berdasarkan komputer
dengan para sukarelawan yang telah membantu saya dalam tahun-tahun yang lalu
untuk menjadi diri saya pada hari ini.
Ia interaksi antara para sukarelawan,
para pencipta yang bersemangat tinggi, dan teknologi,
dan ia sebuah cerita yang boleh diceritakan orang-orang buta yang lain.
Tetapi biarkan saya beritahu anda sedikit mengenainya pada hari ini.
Semasa saya berumur lima tahun, saya ke sekolah dan belajar Braille.
Ia sebuah sistem bijak yang menggunakan enam titik
yang ditebuk pada kertas,
dan saya boleh merasainya dengan jari saya.
Saya rasa mereka sedang memaparkan laporan kemajuan darjah enam saya.
Saya tidak tahu dari mana Julian Morrow mendapatkannya.
(Gelak ketawa)
Saya agak baik dalam bacaan,
tetapi saya perlu lebih berusaha dalam agama dan penghargaan muzik.
(Gelak ketawa)
Semasa anda meninggalkan panggung opera,
awak akan melihat penunjuk Braille di dalam lif.
Cuba cari. Pernahkan anda melihatnya?
Saya pernah. Saya mencarinya setiap masa.
(Gelak ketawa)
Semasa saya berada di sekolah,
buku-buku ditranskripsikan oleh penyalin Braille,
sukarelawan yang menebuk satu titik pada satu masa
agar saya ada banyak buku untuk dibaca,
dan ia diteruskan, terutamanya oleh para wanita,
sejak akhir abad ke-19 di negara ini,
tapi itu satu-satunya cara saya boleh membaca.
Semasa saya berada di sekolah tinggi,
saya dapat perakam pita gulungan Philips saya yang pertama,
dan perakam pita menjadi medium pembelajaran pra-komputer saya.
Saya boleh minta ahli keluarga and kawan bacakan saya bahan bacaan,
dan saya boleh mengulang bacaan
sebanyak kali yang diperlukan.
Ia membolehkan saya berhubung dengan
para sukarelawan dan pembantu.
Misalnya, semasa saya belajar di sekolah siswazah
di Universiti Queen's di Kanada,
banduan di penjara Teluk Collins setuju membantu saya.
Saya memberikan mereka perakam pita, dan mereka membaca dan merakam bacaan.
Salah seorang daripada mereka beritahu saya,
"Ron, kita tak akan pergi ke mana-mana sekarang ini."
(Gelak ketawa)
Tetapi, fikirkannya. Mereka ini,
orang-orang yang tidak mempunyai peluang pendidikan seperti saya,
telah membantu saya memperoleh kelayakan undang-undang
dengan bantuan tulus mereka.
Saya pulang dan menjadi seorang pensyarah
di Universiti Monash, Melbourne
dan selama 25 tahun itu
perakam pita ialah segala-galanya bagi saya.
Pada tahun 1990, di pejabat saya,
saya memiliki pita sepanjang 18 batu.
Para pelajar, ahli keluarga dan kawan-kawan membacakan saya bahan bacaan.
Puan Lois Doery,
yang kemudiannya dianggap sebagai ibu tumpang saya,
membaca dan merakam bahan bacaan sebanyak beribu-ribu jam.
Salah satu sebab saya setuju untuk berceramah hari ini
adalah kerana saya berharap Lois akan berada di sini
agar saya boleh perkenalkannya dan ucapkan terima kasih di depan ramai orang.
Tetapi malangnya, kesihatannya tidak membenarkan dia hadir pada hari ini.
Tetapi saya berterima kasih kepada anda di sini, Lois, melalui platform ini.
(Tepukan)
Saya lihat komputer Apple saya yang pertama pada tahun 1984,
dan berfikir,
"Benda ini mempunyai skrin gelas, tidak begitu berguna untuk saya."
Tetapi saya sangat salah.
Pada tahun 1987, pada bulan anak sulung saya, Gerard, dilahirkan,
Saya dapat komputer orang buta saya yang pertama,
dan ia ada di sini.
Anda dapat lihat?
Awak boleh lihat, ia tiada skrin.
(Gelak ketawa)
Ia komputer buta.
(Gelak ketawa)
Ia merupakan Keynote Gold 84k,
dan 84k bermaksud ia mempunyai memori 84 kilobait.
(Gelak ketawa)
Jangan ketawa, kosnya 4,000 dolar pada masa itu. (Gelak ketawa)
Saya rasa jam tangan saya mempunyai memori yang lebih banyak.
Ia dicipta oleh Russell Smith, seorang pencipta yang bersemangat tinggi
di New Zealand yang cuba membantu orang buta.
Malangnya, dia meninggal dunia dalam sebuah kemalangan kapal terbang pada tahun 2005,
tetapi dia sentiasa berada dalam hati saya.
Maksudnya, buat kali pertamanya,
saya boleh membaca semula apa yang saya telah taip ke dalamnya.
Ia mempunyai pensintesis pertuturan.
Saya menulis buku undang-undang buruh saya yang pertama
dengan mesin taip pada tahun 1979 hanya berdasarkan memori.
Ia membolehkan saya membaca semula apa yang telah saya tuliskan
dan memasuki dunia komputer,
walaupun memorinya 84k.
Pada tahun 1974, Ray Kurzweil, pencipta Amerika,
membina sebuah mesin yang boleh mengimbas buku
dan membacakannya dengan pertuturan sintetik.
Unit pengecaman aksara optik pada masa itu
cuma beroperasi menggunakan satu jenis fon,
tetapi dengan menggunakan pengimbas rata peranti terganding cas
dan pensintesis pertuturan,
dia telah mencipta sebuah mesin yang boleh membaca apa-apa font.
Mesinnya, yang sebesar mesin pencuci,
dilancarkan pada 13 Januari 1976.
I "lihat" Kurzweil saya yang pertama
pada Mac 1989, dan saya teruja.
Pada September 1989,
jawatan saya sebagai profesor madya diumumkan
di University Monash,
terdapat sebuah di sekolah undang-undang, dan saya boleh menggunakannya.
Buat kali pertamanya, saya boleh baca apa yang saya mahukan
dengan meletakkan buku pada pengimbas.
Saya tidak perlu berbaik-baik dengan orang lain!
(Gelak ketawa)
Bahan bacaan saya tidak perlu lagi ditapis.
Misalnya, saya sangat malu pada masa itu,
dan saya juga sangat malu sekarang, untuk meminta sesiapa
membaca dengan kuat kepada saya bahan seks yang eksplisit.
(Gelak ketawa)
Saya boleh mengambil sebuah buku pada tengah malam, dan ...
(Gelak ketawa) (Tepukan)
Sekarang, pembaca Kurxweil cuma merupakan
satu program dalam komputer riba saya.
Saiz memorinya telah diperkecil.
Sekarang, saya boleh mengimbas novel terbaru
dan tidak perlu menunggu untuk mendapatkannya di perpustakaan.
Saya boleh mengikuti apa yang sedang berlaku dengan kawan-kawan saya.
Terdapat ramai orang yang telah membantu saya dalam hidup saya,
dan ada ramai orang yang saya tidak pernah jumpa.
Salah seorang ialah pencipta Amerika, Ted Henter.
Ted ialah seorang pelumba motosikal,
tetapi pada tahun 1978 dia mengalami kemalangan dan hilang penglihatannya,
ia dahsyat kalau anda cuba menunggang motosikal.
Kemudian, dia menjadi peluncur air
dan merupakan juara peluncur air kurang upaya.
Pada tahun 1989, dia bekerjasama dengan Bill Joyce
untuk mencipta sebuah program yang boleh membaca
apa yang dipaparkan pada skrin komputer
dari Internet atau apa yang ada pada komputer.
Ia dipanggil JAWS, Job Access With Speech
dan bunyinya seperti ini.
(Pertuturan JAWS)
Ron McCallum: Bukankah itu perlahan?
(Gelak ketawa)
Jika saya baca seperti itu, saya akan tertidur.
Saya telah melambatkannya untuk anda.
Kita akan memainkannya mengikut kelajutan membaca saya.
Bolehkah kita mainkan yang itu?
(Pertuturan JAWS)
(Gelak ketawa)
RM: Semasa anda menyemak esei pelajar,
anda mahu menyiapkannya dengan cepat.
(Gelak ketawa) (Tepukan)
Teknologi ini yang membuatkan saya terpesona pada tahun 1987
berada dalam iPhone saya dan anda sekarang.
Tapi, saya rasa membaca dengan mesin
ialah sebuah proses yang sangat sepi.
Saya membesar dengan ahli keluarga dan kawan-kawan membaca untuk saya,
dan saya sukakan kemesraan, nafas
dan keakraban orang yang sedang membaca.
Adakah awak suka dibacakan?
Salah satu memori yang kekal dalam ingatan
adalah pada tahun 1999, Mary bacakan saya dan anak-anak
dekat Pantai Manly
"Harry Potter dan Batu Hikmat."
Bukankah itu buku yang hebat?
Saya masih suka berdekatan dengan pembaca saya.
Tetapi saya tidak akan melepaskan teknologi
kerana ia membolehkan saya mempunyai hidup yang sangat baik.
Semestinya, buku suara untuk orang buta
wujud sebelum semua teknologi ini.
Perakam telah dihasilkan
pada awal tahun 1930-an,
dan sekarang kita memainkan buku suara dengan CD
dengan menggunakan sistem akses digital yang dikenali sebagai DAISY.
Tapi apabila saya membaca dengan suara sintetik,
saya suka pulang ke rumah dan membaca novel yang rancak
dengan suara manusia.
Sekarang, masih ada halangan
di hadapan orang kurang upaya.
Kami tidak dapat membaca banyak laman web dengan JAWS
dan teknologi yang lain.
Laman web selalunya sangat visual,
dan terdapat banyak graf
yang tidak dilabel dan butang yang tidak dilabel,
dan itulah sebabnya Konsortium Jaringan Sejagat,
yang dikenali sebagai W3C, telah menghasilkan piawaian dunia
untuk Internet.
Kami mahu semua pengguna Internet atau pemilik tapak web
menjadikan tapak web mereka serasi supaya
orang tanpa penglihatan mempunyai peluang yang sama semasa melayari Internet.
Terdapat halangan lain yang disebabkan undang-undang kita.
Misalnya, Australia,
seperti kira-kira satu per tiga negara-negara di dunia,
mempunyai pengecualian hak cipta yang membolehkan buku-buku dijadikan buku-buku Braille
atau dibaca untuk orang buta.
Akan tetapi buku-buku tersebut tidak boleh dibawa merentasi sempadan.
Misalnya, di Sepanyol, terdapat 100,000 buah buku
berbahasa Sepanyol yang boleh diperoleh.
Di Argentina, terdapat 50,000 buah buku.
Tidak ada negara Amerika Latin yang lain
yang ada lebih daripada beberapa ribu.
Tetapi ia menyalahi undang-undang untuk membawa buku-buku tersebut
dari Sepanyol ke Amerika Latin.
Terdapat beratus-ratus ribu buku yang boleh diperoleh
di Amerika Syarikat, Britain, Kanada, Australia dan lain-lain,
tetapi ia tidak boleh dibawa ke 60 buah negara
di dunia kita di mana bahasa Inggeris ialah bahasa pertama and kedua.
Saya ingat bahawa saya beritahu anda tentang Harry Potter tadi.
Disebabkan kita tidak boleh membawa buku merentasi sempadan,
kita perlukan versi berasingan untuk dibaca
di semua negara yang berbahasa Inggeris:
Britain, Amerika Syarikat, Kanada, Australia,
dan New Zealand, kesemuanya perlukan
bacaan Harry Potter yang berasingan.
Dan oleh sebab itu, bulan depan di Morocco,
sebuah mesyuarat akan diadakan antara semua negara.
Ia sesuatu yang disokong sekumpulan negara dan Kesatuan Orang Buta Sedunia.
Ia sesuatu yang disokong sekumpulan negara dan Kesatuan Orang Buta Sedunia,
iaitu sebuah perjanjian merentasi sempadan;
jika buku-buku berada di bawah suatu hak cipta pengecualian
dan terdapat pengecualian hak cipta di negara-negara lain,
kita boleh membawa buku-buku itu merentasi sempadan
dan memberikan kehidupan kepada orang, terutamanya mereka di negara sedang membangun,
orang buta yang tidak mempunyai buku untuk dibaca.
Saya mahukan itu berlaku.
(Tepukan)
Saya telah dikurniai kehidupan yang sangat baik
dengan perkahwinan dan anak-anak
dan semestinya kerja yang menarik,
sama ada di Sekolah Undang-undang di Universiti Sydney,
saya ialah dekan untuk satu semester,
atau sekarang, saya ahli jawatankuasa Hak-hak Orang Kurang Upaya
dalam Persatuan Bangsa-bangsa Bersatu, di Geneva.
Saya sememangnya seorang insan yang sangat bertuah.
Saya tertanya-tanya apa yang akan berlaku pada masa depan.
Teknologi akan menjadi lebih canggih,
tetapi saya masih ingat kata-kata ibu saya, 60 tahun yang lalu,
"Ingat, sayang,
awak tidak akan dapat membaca cetakan dengan jari awak."
Saya sangat bersyukur bahawa interaksi antara penyalin Braille,
pembaca sukarelawan dan para pencipta yang bersemangat tinggi,
telah membolehkan impian saya dan orang buta di seluruh dunia
untuk membaca terkabul.
Saya ingin berterima kasih kepada penyelidik saya, Hannah Martin,
iaitu orang yang mengklik slaid saya,
dan isteri saya, Profesor Mary Crock, iaitu cahaya hidup saya,
yang datang untuk menjemput saya.
Saya juga mahu berterima kasih kepadanya.
Saya perlu ucapkan selamat tinggal sekarang.
Semoga Tuhan memberkati anda. Terima kasih.
(Tepukan)
Yei! (Tepukan)
Okey. (Tepukan)